Održan seminar “Sertifikovano seme — sigurna i zdrava hrana” | VICTORIA LOGISTIC\nOdržan seminar “Sertifikovano seme — sigurna i zdrava hrana”\nStručna podrška: dr Svetlana Balešević-Tubić, generalni sekretar Semenarske asocijacije Srbije, Sandra Bogdanović, predsednik Semenarske asocijacije Srbije i Danka Dujović, predsednik Grupacije za semenarstvo PKS\nUpotreba sertifikovanog semena dobija na sve većem značaju, obzirom da je procenat upotrebe sertifikovanog semena pokazatelj stanja semenarstva jedne države. U Republici Srbiji poslednjih godina opada procenat upotrebe sertifikovanog semena, pre svega pšenice i soje, što je podstaklo Semenarsku asocijaciju Srbije i Grupaciju za semenarstvo Privredne Komore Srbije da organizuju seminar pod nazivom “Sertifikovano seme — sigurna i zdrava hrana”. Seminar je organizovan u Privrednoj komori Vojvodine, 13.decembra 2018. godine na kom je učestvovalo 55 učesnika iz raznih kompanija i preduzeća, predstavnici Ministarstva poljoprivrede, šumarstva i vodoprivrede Srbije i predstavnici Ministarstva poljoprivrede Hrvatske.\nOdržano je više predavanja na temu značaja sertifikovanog semena. Ivica Delić iz Ministarstva poljoprivrede Hrvatske iz Odeljenja za sorte i poljoprivredni reprodukcijski materijal naglasio je kroz primere, kako oni rešavaju upotrebu sertifikovanog semena. O patogenima strnih žita u proizvodnji s osvrtom na značaj upotrebe sertifikovanog semena, skupu se obratila dr Mirjana Lalošević iz Instituta za ratarstvo i povrtarstvo iz Novog Sada, koja je upozorila na najznačajnije patogene koji se prenose putem semena, prouzrokovače glavnice, gari, prugavosti lišća ječma i fuzarioze. O kvalitetu strnih žita i brašna u Srbiji, svoje dugogodišnje iskustvo iznela je dr Marija Bodroža-Solarov sa Instituta za prehrambene tehnologije iz Novog Sada. Ovogodišnji nizak sadržaj glutena verovatno je bio posledica sortimenta, agrotehničkih mera i klimatskih uslova pre kiše, a manje je posledica padavina tokom žetve pšenice. Primenom pune agrotehnike uz setvu sertifikovanog semena smanjuje se mogućnost nastanka plesni u zrnima.\nAleksandar Dević je istakao koja je dodatna vrednost semena u vreći, dok je Jovan Vujović, iz Uprave za zaštitu bilja Ministarstva poljoprivrede, šumarstva i vodoprivrede Srbije, naglasio koji je značaj zaštite prava oplemenjivača sa aspekta važnosti primene sertifikovanog semena.\nDo ulaska Hrvatske u EU upotreba sertifikovanog semena je bila 100% jer je država subvencionisala upotrebu sortnog sertifikovanog semena. Međutim, ulaskom u EU suočili su se sa činjenicom da zakonodavstvo EU ne prepoznaje direktne subvencije za setvu sertifikovanog semena, što je dovelo do smanjenja upotrebe deklarisanog semena u Hrvatskoj za oko 40%. Ministarstvo Hrvatske je Uredbom kojom se podstiče setva semena soje koje je bez GMO, uspešno uticalo na povećanje procenta setve sertifikovanog semena ove biljne vrste. Intenzivno se radi na iznalaženju rešenja za povećanje procenta upotrebe sertifikovanog semena pšenice.\nDa se stanovništvo ove zemlje hrani kvalitetno i zdravo je odgovornost svih učesnika u poljoprivredi počev od stvaraoca sorti pa sve do krajnjeg korisnika. Republika Srbija ima potencijala za to, obzirom da još uvek raspolažemo sa nezagađenim zemljištem i drugim prirodnim resursima, veoma velikim brojem renomiranih oplemenjivača priznatih u celom svetu, kao i poljoprivrednih stručnjaka a nadasve i vrednim poljoprivrednim proizvođačima koji mogu da iznesu težinu savremene poljoprivredne proizvodnje.


Ruski diplomata: EU treba da poboljša odnose sa Moskvom da bi izbegla nestašicu gasa - Balkanska\nStalni predstavnik Rusije pri Evropskoj uniji Vladimir Čižov pozvao je Brisel da poboljša odnose sa Moskvom kako bi se izbegla nestašica gasa u budućnosti.\nČižov je u intervjuu za „Fajnenšel tajms“ podsetio je da je predsednik Rusije Vladimir Putin „dao neke preporuke ‘Gaspromu’ da pokaže veću fleksibilnost“.\n„I nešto mi se čini da će ‘Gasprom’ poslušati“, smatra političar.\nPrema njegovim rečima, dejstva koje bi pomogla da se obuzdaju brzorastuće veleprodajne cene mogla bi se uskoro desiti, rekao je on.\nČižov je pozvao Evropsku uniju da Rusiju ne tretira kao protivnika, već kao partnera. Istovremeno je naglasio da Moskvu ne zanima povećanje cena gasa, jer „to ne doprinosi stabilnosti“: neki počinju da prelaze sa gasa na ugalj.\nPrema rečima diplomate, energetska politika EU, kao i nespremnost nekih evropskih energetskih kompanija da plate više za popunu svojih rezervi, pogoršali su probleme bloka. Čižov je primetio da su na krizu takođe uticale i odluke Brisela koje primoravaju „Gasprom“ da isporučuje deo gasa Evropi pod uslovima slobodnog spot trgovanja, a ne na osnovu dugoročnih ugovora.\nČižov smatra da Stari svet „potcenjuje buduću ulogu gasa“ kao evropskog izvora energije.\nPoslednjih nedelja primećuje se rekordan rast svetskih cena energenata. Stručnjaci smatraju da je nagli rast vrednosti fjučersa posledica niskog nivoa napunjenosti podzemnih skladišta gasa na kontinentu, kao i velike potražnje za prirodnim tečnim gasom u Aziji.\nPredsednik Rusije Vladimir Putin naglasio je da je zemlja spremna da pomogne u stabilizaciji energetske situacije. Ministarstvo spoljnih poslova nazvalo je izjave da Moskva pokušava da utiče na cenu goriva radi pokretanja „Severnog toka 2“ glupostima.


Branislav Mićunović - Blic Online\nBrnabić: Između Srbije i Crne Gore nema OTVORENIH PITANJA\nPredsednica Vlade Ana Brnabić ocenila je danas, u razgovoru sa ambasadorom Crne Gore u Srbiji Branislavom Mićunovićem, da dve države nemaju otvorenih pitanja i da su posvećene daljem razvoju dobrih bilateralnih odnosa.\nAmbasada Crne Gore u Srbiji priredila je večeras prijem povodom 13. jula, Dana državnosti Crne Gore, a ambasador te zemlje Branislav Mićunović poručio je da su odnosi dve zemlje danas bez otvorenih pitanja, najbolji u savremenoj istoriji naših naroda.\nObeležen Dan nezavisnosti Crne Gore, Mićunović: Između Beograda i Podgorice nema otvorenih pitanja\nAmbasada Crne Gore u Srbiji večeras je organizovala prijem povodom 21. maja, Dana nezavisnosti Crne Gore, a ambasador te zemlje Branislav Mićunović poručio je da između Beograda i Podgorice nema nijednog otvorenog pitanja.\nVučević primio ambasadora Crne Gore\nGradonačelnik Novog Sada Miloš Vučević primio je u Gradskoj kući ambasadora Crne Gore Branislava Mićunovića i generalnog konzula Crne Gore u Miodraga Kankaraša.\nAmbasador Crne Gore: Odnosi sa Srbijom nikad bolji\nAmbasada Crne Gore danas je prijemom obeležila Dan državnosti, a ambasador te zemlje u Srbiji Branislav Mićunović poručio je da su odnosi između Crne Gore i Srbije najbolji od njihovog uspostavljanja u 19. veku.\nCrnogorska svadba veka: Cecu i Acu Lukasa čeka poseban tretman\nSvadba ćerke crnogorskog biznismena Branislava Mićunovića, na kojoj će, kako je najavljeno, prisustvovati Svetlana Ceca Ražnatović, Aca Lukas, Miroslav Ilić, Haris Džinović, Zoran Kalezić i Sergej Ćetković trenutno je tema broj jedan u Crnoj Gori.\nRafali na veridbi ćerke Brana Mićunovića\nVeridba kćerke kontroverznog biznismena Branislava Brana Mićunovića proslavljena je u subotu veče rafalima iz oružja tokom proslave ispred njihove porodične kuće u mestu Moštanica kod Nikšića.\nAmbasada Crne Gore donirala računare biblioteci u Obrenovcu\nAmbasador Crne Gore u Srbiji Branislav Mićunović uručio je danas pet računara i dva štampača biblioteci "Vlada Aksentijević" u Obrenovcu, koja je oštećena u poplavama.\nMićunović: Između Crne Gore i Srbije nema otvorenih pitanja\nBeograd - Novi ambasador Crne Gore u Beogradu Branislav Mićunović predao je danas akreditivna pisma predsedniku Srbije Tomislavu Nikoliću, uz ocenu da između dve zemlje nema otvorenih pitanja i da su bilateralni odnosi u kontinuiranom usponu.\nMićunović novi ambasador Crne Gore u Srbiji\nPodgorica - Crna Gora će uskoro imati novog ambasadora u Srbiji, a na tu funkciju predložen je dosadašnji ministar kulture Branislav Mićunović.\nFrancuska Crnoj Gori predala arhivsku građu\nFrancuska ambasadorka u Crnoj Gori Veronik Brumo predala je juče na Cetinju ministru kulture Branislavu Mićunoviću arhivsku građu koja se odnosi na kraljevsku vladu Crne Gore u izbeglištvu za vreme i posle Prvog svetskog rata.\nBranislav Mićunović ambasador Crne Gore u Beogradu\nAktuelni crnogorski ministar kulture Branislav Mićunović imenovan je za novog ambasadora Crne Gore u Beogradu, prenose danas podgorički mediji.\nDačić: Vlada Srbije za što bolju regionalnu saradnju\nMinistar unutrašnjih poslova Ivica Dačić izjavio je danas, na skupu o saradnji na polju migracija, azila, upravljanja granicama, viznog režima i konzularne saradnje, da Vlada Srbije posvećuje veliku pažnju uspostavljanju što bolje regionalne saradnje.\nMedojević: Ne verujem crnogorskoj policiji\nNebojša Medojević, lider Pokreta za promene, koga je u subotu u Podgorici ispred zgrade u kojoj stanuje, u nogu šutnuo Nenad Mićunović iz Nikšića, sinovac Branislava Mićunovića, a zatim mu zapretio da ne sme više da pominje tu familiju, izjavio je da je tužilac napad na njega tretirao kao prekršaj, a ne kao „planirano i smišljeno nasilje nad članom Odbora za bezbednost koji godinama ukazuje na organizovani kriminal“.\nNebojšu Medojevića napao rođak Brane Mićunovića\nPredsednik Pokreta za promene (PZP) Nebojša Medojević izjavio je juče u Podgorici da ga je ispred zgrade u kojoj živi napao Nenad Mićunović, rođak crnogorskog biznismena Branislava Mićunovića.


Foto: Duško Ćirović / Ustupljene fotografije\nStručni tim Biološkog fakulteta iz Beograda, u saradnji sa Nacionalnim parkom Tara, na ovoj planini u petak je, na hranilištu Gorušice, uhvatio i markirao oko 15 godina starog i 246 kilograma teškog mrkog medveda.\nZa razliku od ostalih ranije obeleženih medveda koji su na slobodu pušteni sa satelitskim odašiljačem koji prati njihovo kretanje, ovaj je u šumu poneo i video kameru.\nGrdosija od 246 kilograma: Medved Aleksandar nosiće kameru i nauci dati važne podatke\nDobio je ime Aleksandar, najteži je do sada markirani tarski medved i prvi u Srbiji koji će snimati život svoje vrste.\n- Kamera čiju nabavku je finansirao “Telekom” daće nam veoma važne podatke koje možemo koristiti za zaštitu i upravljanje populacijom medveda. Imaćemo snimke iz perioda parenja, kako se mužjaci ponašaju između sebe, koliko su izražene borbe za dominaciju, da li i koliko polno zreli mužjaci napadaju mladunce. To čine da bi se oper parili i ovo je jedan od najznačajnijih faktora mortaliteta kod medveda. Saznaćemo kako reaguju u susretu sa drugim životinjama, da li spavaju, šta jedu - priča za “Blic” profesor Duško Ćirović sa Biološkog fakulteta.\n"ŽARKO JE BIO MIRAN KAO JAGNJE" Medved sa Jadovnika upao u zamku, pa na slobodu poneo ime i ogrlicu\nI NJEMU JE VRUĆE Turisti snimili mrkog meveda sa Tare kako preplivava Drinu (VIDEO)\nNije postojala mogućnost, objašnjava on, da se kretanje i navike medveda prate u “diretnom prenosu”.\n- Kamera može da radi samo preko dana i programirana je da bude na Aleksandru godinu i po da mu aprila 2023. otpadne sa vrata. Posle toga ćemo je naći i pregledati osamdesetak sati materijala koje će moći da snimi - objašnjava Ćirović.\nMedved Zoran: Drugi put upao u zamku i drugi put markiran\nAko je Aleksandar prvi medved – kamerman, Zoran je prvi dva puta hvatani i markirani mrki medved u Srbiji. Sa svojih 200 kilograma pre neki dan upao je u zamku na hranilištu u Račanskoj šljivovici na Tari.\n- Kada je 2019. prvi put bio uhvaćen, Zoran je imao četiri godine, a sada je u šestoj. Orglica koju je nosio trebalo je da mu otpadne za par meseci, pa smo mu stavili novu kojom ćemo ga pratiti do devete godine - kaže profesor Ćirović.\n(UŽIVO) ZVEZDA - CIBONA Crveno-beli ponovo imaju veliku prednost, Radonjić dobio tehničku - jedan navijač izbačen iz dvorane!


Hoće li na proleće iduće godine biti održani redovni izbori za Skupštinu Srbije? S obzirom na pretnju opozicije bojkotom, to je pitanje koje je već mesecima aktuelno u Srbiji, a da bi se došlo do približavanja stavova vlasti i opozicije pokrenut je razgovor političkih protivnika. Kakve su šanse da dijalog vlasti i opozicije uspe i šta Srbiju čeka ukoliko do dogovora ne dođe?\nRazgovor predstavnika vlasti i opozicije o izbornim uslovima teško bi se mogao opisati kao dijalog, ali je događaj na Fakultetu političkih nauka sigurno korak u dobrom pravcu.\nZa sada dijalog je nestao iz medija, iz javnosti, a kako kažu sagovornici Glasa Amerike koji su prisustvovali sastanku, najvažnije je da dijaloga vlasti i opozicije nema tamo gde je najvažnije - u institucijama.\n"Dobro je da se taj dijalog vodi ne samo preko medija, nego i u naučnim forumima, ali je od suštinske važnosti da se odvija u političkim institucijama. One su zato i napravljene. Jer kad nema dijaloga, ako ne slušate galamu, viku, pa i neku uvredu i psovku u skupštini, onda ćete slušati galamu na ulici. Ili sami sebe", ističe Milan Jovanović, profesor Fakulteta političkih nauka.\n"Šta mi kao obični građani možemo da očekujemo? Ne možemo da očekujemo da se rešavaju stvari na ulici, ili po nekim zatvorenim skupovima, kakve god da su prirode. Mi možemo da očekujemo da prava moć bude jedino u institucijama, tamo gde je i mesto u jednom demokratskom društvu", smatra Pavle Dimitrijević iz Crte.\nIako su oba sagovornika Glasa Amerike prisustvovala razgovorima vlasti i opozicije, ne žele da narušavaju dogovoreni princip da se ne iznose u javnost detalji da tog događaja.\nIpak, profesor Fakulteta političkih nauka Milan Jovanović ističe da je optimista posle prvog kruga razgovora.\n"Odavalo je utisak da se može krenuti napred, iz prostog razloga što je dogovoreno da se razgovori nastave. Morate imati razumevanja da je to prvi, početni, neka vrsta formativnog razgovora, opipavanja pulsa jedne i druge strane. Da je letnji period, da nisu tu bili prisutni svi akteri koji bi i inače učestvovali u tom procesu", iznosi svoje utiske Jovanović.\nIako bi se moglo reći da je srpsko izborno zakonodavstvo manje-više usaglašeno sa evropskim, fino podešavanje sistema, ispravljanje uočenih grešaka i mogućih problema, zahteva da se sve na kraju završi u skupštini.\nS obzirom na to da se redovni parlamentarni izbori očekuju na proleće iduće godine, faktor vreme postaje presudan u priči o dijalogu.\n"Vremena nema mnogo i mislim da bilo kakvi zahvati, i u smislu promene zakonodavstva ili čak podzakonskih akata, treba da budu pripremljeni što pre. Ali pre toga uopšte sve te odluke moraju da prođu kroz institucije. Mi ako hoćemo da menjamo zakone - moramo doći nekako do parlamenta", objašnjava Dimitrijević.\nBojkot izbora - da ili ne?\nIako je, po mišljenju Pavla Dimitrijevića iz Crte i bojkot izbora legitiman oblik političke i parlamentarne borbe, dodaje i da takav potez ne donosi nikome previše dobrog - ni vlasti, ni opoziciji.\n"Smatramo da je i bojkot i eventualna kampanja za bojkot deo jednog predizbornog procesa. A sa druge strane, što se tiče samih izbora ti se odmah postavlja pitanje izlaznosti. Naravno da je uvreženo pravilo - što manja izlaznost, to je upitniji legitimitet samih izbora".\n"I da izađe 50 posto preko toga, ipak će vlast trošiti energiju da objašnjava da je stalno legitimna, da je ona izabrana na izborima, da nju podržava većina građana. Ko će tu biti na gubitku - bićemo svi mi kao građani. Ja ne verujem da većina građana prihvata bojkot. Ja mislim da većina građana očekuje i od vlasti i od opozicije da razgovaraju i da se dogovore oko tih uslova", kaže na kraju Milan Jovanović.\nRazgovorima o izbornim uslovima tek su zagrebani problemi koji opterećuju odnose vlasti i opozicije.\nNa dnevnom redu treba da se nađu i pitanja povratka opozicije u parlament, medija, poverenja u institucije i vladavine prava.\nKako stvari stoje, obe strane će morati da pokažu jako puno dobre volje da bi dijalog uspeo i na proleće iduće godine svi normalno izađu na izbore.


"ŽENE I NOVAC": Dobitna kombinacija na selu, evo i zašto! - Bolja Zemlja\n“ŽENE I NOVAC”: Dobitna kombinacija na selu, evo i zašto!\nAko sela ostanu bez žena, Republika Srpska će ostati bez sela”, upozorili su, još pre dve godine iz Džender centra RS, a nedavno je jedna izjava s druge strane Drine ponovo je aktuelizovala priču o ženama i odumirnaju sela.\nUroš Davidović, urednik jedne od najpolularnijih emisija o poljoprivredi u Srbiji, izjavio da je formula za ostanak mladih ljudi u selima krajnje jednostavna: „Novac i žene“.\nOvaj recept je, kažu poznavaoci prilika, malo uprošten, ali u suštini tačan i može se primeniti i u Republici Srpskoj. Da se nešto mora preduzeti i to hitno, svima je jasno, jer je oko 1.000 sela u Srpskoj pusto, ili u njima živi tek poneki starac.\nŠta se može uraditi da se ta sumorna slika promeni i može li država selu obezbediti i novac i žene?\nŠto se novca tiče, nije baš da tačno da Republika Srpska ne ulaže u sela, tvrde u Ministarstvu poljoprivrede RS. Poručuju da je kroz razne programe podsticaja i projekte za ruralni razvoj na raspolaganju skoro 170 miliona maraka.\nU tu cifru je uključen i godišnji agrarni budžet RS od 71 milion KM, te krediti IRB RS za investicije i ugovaranje proizvodnje i otkupa, u ukupnom iznosu od 60 miliona KM. Posebno ističu projekat razvoja konkurentnosti u ruralnim područjima, kroz koji bi oko 5.500 poljoprivrednih proizvođača trebalo da dobije ukupno pet miliona KM, obezbeđenih kreditom kod UN Međunarodnog fonda za razvoj poljoprivrede IFAD, piše Srpskainfo.\nIstina, ništa od tog novca nije namenjeno direktono za žene, ali kada su u pitanju kapitalne investicije u poljoprivredi žene gazdarice seoskih imanja imaju prednost i dobijaju pet odsto novca više.\nUz to ministar poljoprivrede Boris Pašalić je najavio inicijativu čiji je cilj da žene i mladi bračni parovi lakše dobiju na korištenje i obradu zemlju, koja je u vlasništvu RS, a moguće je i da će RS, po ugledu na neke druge zemlje, podstaći oni koji imaju zemlju, a ne obrađuju je, da je prepuste ženama i mladima.\n– Ipak, uz napredak poljoprivrede neophodne je obezbediti i druge uslove za kvalitetan život porodica na selu, poput škola, zdravstvenih ustanova, društvenih aktivnosti, što je definisano i strateškim planom ruralnog razvoja – kaže portparol Ministarstva poljoprivrede RS Aleksandar Macanović.\nU strategijama piše jedno, a u životu se dešava drugo, upozorava Gordana Vidović, poslanica opozicije u NS RS i osnivačica Seljačke stranke RS.\n– Kako da žene ostanu na selu, kad se u selima zatvaraju osonovne škole, kad rade samo polove koji nisu plaćeni i u svom slue ne može naći posao. Mnoge od njih odlaze u gradove, ne iz hira, nego bežeći od teškog života, ali na žalost mnoge od njih završavaju u podstanarstvu i na slabo plaćenim poslovima, pa samo patnju u selu zamene patnjom u gradu – kaže Vidovićeva.\nSlađana Ujić, predsednica Udruženja žena “Sop” iz Gučeva kod Rogatice dodaje da je na ovakav trend uticalo i to što mlade žene često ne pristaju na tradicionalne vrednosti, koje još uvek vladaju u selima.\n– One ne pristaju da rade 12 sati dnevno bez plate i da ih se ništa ne pita, naprosto hoće da budu slobodnije u odlučivanju – kaže Ujićeva.\n– Želimo da što više žena i mladih ljudi postanu nosioci poljoprivrednih gazdinstava u RS. Sa njima je lakše sarađivati i oni češće prihvataju nove sorte ili tehnologije – kaže ministar poljoprivrede RS Boris Pašalić. Podseća da na nekim imanjima žive i po tri generacije, a glavnu reč u pravilu vodi najstariji član od 80 godina, dok se onaj sa 20 godina, iako mnogo radi, ništa ne pita. Ministar kaže da treba podstaći ljude da prenose gazdinstva na mlađe i na žene.\nPrethodni tekstPčelari zaštite pčele od varoe na vreme!\nSledeći tekstEKOLOŠKA KATASTROFA OD ŽIVOTINJSKOG OTPADA


penthaus na odličnoj lokaciji ,145.000 eura , prilika !!! - Best RealEstateBest RealEstate\npenthaus na odličnoj lokaciji ,145.000 eura , prilika !!!\n145.000€ · Najbolja Ponuda · Prodaja / For Sale\n31213 Šifra objekta / Property ID\n61 m2 Kvadratura / Size\n2 Spavaće sobe / Bedrooms\nPenthaus na odličnoj, mirnoj, lokaciji. Blizina svih sadržaja potrebnih za ugodano življenje, škola, vrtić, trgovine, dvorane Višnjik, igrališta za djecu, sportski sadržaji.Zgrada se sastoji od podruma, prizemlja i dva kata, sa sveukupno devet stanova. Svakom stanu pripada podrumsko spremište i jedno vanjsko parkirno mjesto.Penthaus se sastoji od dvije spavaće sobe , kupaonice sa tuš kadom, kuhinje sa blagovaonicom i boravkom, odvojenog wc-a, lođe, spremišta u podrumu i parkirnog mjesta.Neto stambena površina 61 m2 ,te istome pripada krovna terasa idealna za odmor od 55 m2. Za više informacija molim kontaktirati ured!


Botas slavio na Suzuki, Mercedes osvojio šampionat konstruktora - Sportske novosti\nNaslovna Sportske novosti Botas slavio na Suzuki, Mercedes osvojio šampionat konstruktora\nBotas slavio na Suzuki, Mercedes osvojio šampionat konstruktora\nVozač Mercedesa Valteri Botas pobednik je trke za Veliku nagradu Japana, koja se vozila na legendarnoj “Suzuki”. Botas je došao do treće pobede ove sezone, šeste u karijeri, a pored njega na postolju su se našli Sebastijan Fetel iz Ferarija i Botasov timski kolega Luis Hamilton.\nU prvih 10 našli su se Aleksander Albon, Karlos Sajnc, Šarl Lekler, Danijel Rikardo, Pjer Gasli, Niko Hulkenberg i Lens Strol.\nZbog pretnje tajfuna, kvalifikacije u Japanu su vožene na dan trke, a u njima je bio najbolji Sebastijan Fetel, koji je osvoji pol poziciju. Ipak, to nije omelo Botasa, jer je Finac fenomenalnim startom iskoristio grešku Fetela i Leklera i odmah na startu trke preuzeo čelnu poziciju. Fetel je neko vreme uspeo da se drži iza Botasa i preti, ali nije mogao više, jer je iza njega bio Luis Hamilton koji je bio velika pretnja. Dok su se Fetel i Hamilton borili za drugu poziciju, Botas je brzo pobegao i pobednik trke je bio više nego izvestan.\nPored fenomenalne vožnje Botasa, ovu trku je obeležio incident između Leklera i Ferštepena. Mladi vozač Ferarija je agresivnom vožnjom izgurao sa staze Ferštepena i za Holanđanina je trka bila gotova. Leklerov bolid je bio u teškom stanju, delovi sa auta su otpadali, ali mladi vozač je odbio da ode u boks. Na kraju, Lekler je završio kao šesti i može biti prezadovoljan učinjenim.\nBotasovom pobedom poznat je pobednik u šampionatu konstruktora, a to je naravno ekipa Mercedesa. Mercedes je šestu godinu zaredom šampion konstrutkora i ovom titulom su oborili rekord Ferarija, koji je od osvojio pet titula od 2000. do 2004. godine.\nU generalnom plasmanu Luis Hamilton je prvi sa 338 bodova, drugi je Botas sa 274, dok je treći Lekler sa 223.\nŠampionat Formule 1 se nastavlja Velikom nagradom Meksika koja je na rasporedu 27. oktobra.\nPrethodni tekstHoće li Braga nastaviti istim tempom i danas?\nSledeći tekstOd 2 do 4 gola i na osmoj utakmici u nizu?!


Počinje realizacija "Projekta demokratskog upravljanja"\nFoto: N.N. | Počinje realizacija "Projekta demokratskog upravljanja"\nSrna 15.10.2019 15:13\nBANJALUKA - Predsjednik Narodne skupštine RS Nedeljko Čubrilović i šef Misije OEBS-a u BiH Ketlin Kavalek potpisali su danas u Banjaluci Memorandum o razumijevanju koji formalizuje dogovor o "Projektu demokratskog upravljanja" čija realizacija počinje danas, a trajaće do 2022. godine, uz finansijsku podršku OEBS-a.\n"Projekat se odnosi na jačanje komunikacije parlamenta Srpske sa građanima i javnošću i njihovo uključivanje u donošenje odluka, poboljšanje efikasnosti i transparentnosti zakonodavnih procesa, izrade i donošenja zakona, te jačanje efikasnosti radnih tijela", saopšteno je iz Narodne skupštine Srpske.\nU saopštenju se navodi da se projekat odnosi i na službe Narodne skupštine RS i modernizovanje njenog rada, te saradnju sa parlamentima u BiH, regionu i zemljama EU na jačanju dijaloga i unapređenju zakonodavnog rada.\nČubrilović je zahvalio OEBS-u za uspješnu saradnju i podršku u radu i unapređenju kapaciteta Narodne skupštine Republike Srpske, istakavši da je cilj Memoranduma da ta saradnja bude intenzivirana i još više konkretizovana.\nNa sastanku je bilo riječi o političkoj situaciji u Republici Srpskoj i BiH, te istaknuto da je neophodno što prije formirati Savjet ministara i sprovesti izbornu volju građana.\nČubrilović je naglasio da je neformiranjem zajedničkih organa vlasti na nivou BiH u skladu sa zakonom na veoma grub način poništena volja građana i narušeni osnovni demokratski principi.\nOn je istakao da bi trebalo mijenjati Izborni zakon BiH i predvidjeti da, ukoliko u određenom roku ne bude formirana vlast u skladu sa izbornim rezultatima, u tom slučaju obavezno budu raspisani novi opšti izbori.\nSastanku su prisustvovali generalni sekretar Narodne skupštine Republike Srpske Nebojša Zgonjanin i šef Terenske kancelarije OEBS-a u Banjaluci Dmitri Jordanidi.\nMinistar pravde Republike Srpske Anton Kasipović i novoimenovani šef Misije OEBS-a u BiH Ketlin Kavalek konstatovali su danas da Srpska kroz Zakon o zaštiti lica koja prijavljuju korupciju ima odličan zakonski okvir koji reguliše tu oblast, kao i da u narednom periodu treba raditi na operacionalizaciji tog rješenja.\nNa sastanku u Banjaluci Kasipovića i Kavalekove istaknuto je da je potrebno upoznati širu javnost o odredbama tog zakona i mehanizmima zaštite koji pruža građanima.\nIz Ministarstva pravde Srpske saopšteno je da su Kasipović i Kavalekova razgovarali o aktuelnim temama koje se odnose na oblast pravosuđa i vladavinu prava, kao i o unapređenju saradnje sa Misijom OEBS-a u BiH na planu borbe protiv korupcije.\nMinistar unutrašnjih poslova RS Dragan Lukač danas je u razgovoru Kavalekovom ocijenio dobrom saradnju MUP-a i OEBS-a i podržao obuke i aktivnosti ove organizacije.\nOEBS Ketlin Kavalek Nedeljko Čubrilović\nU FBiH zaraženo 650 osoba, šest preminulo\nSnijeg usporio saobraćaj na većini puteva u RS\nU Brčkom 91 novozaraženi, nema preminulih\nU Federaciji BiH više od 1.800 novozaraženih, preminulo šest osoba


Prvo pojavljivanje Amber Herd u javnosti nakon suđenja - GRAZIA Srbija\nAmber Herd je u intervjuu koji je dala za emisiju "Today" prvi put progovorila nakon suđenja koje je imala sa bivšim suprugom Džonijem Depom, a u kojem je izgubila.\nIntervjuu sa Amber počeo je da se emituje u ponedeljak ujutru, objavljen je prvi, a imaće tri dela.\nAmber se u razgovoru sa voditeljkom osvrnula na "mržnju i bes" sa kojima se suočavala toko suđenja, navodno i na samom suđenju, tvrdeći da je porota bila pod očiglednim uticajem društenih mreža, kao i da ih je u sudnici osvojila "Depova odlična gluma".\n- Čak i ako ste sigurni da zaslužujem ovu mržnju i bes, čak i ako mislite da lažem, ipak niste mogli da me pogledate u oči. Verujete li zaista da je na društvenim mrežama postojalo fer predstavljanje? Ne možete da mi kažete da mislite da je ovo bilo pošteno, rekla je ona.\nPodsetimo, Amber je na početku meseca juna proglašena krivom za klevetu Džonija Depa, svog bivšeg supruga, i to zbog članka koji je izašao u magazinu "Vašington post", a u kome je sebe proglasila žrtvom porodičnog nasilja, ne imenujući glumca, ali (očigedno) aludirajući na njega.\nAmber će morati da isplati Depu ukupno 10, 35 miliona dolara, dok će Džoni njoj morati da da 2 miliona dolara.\n- Kako su mogli da donesu presudu, kako su došli do zaključka da ne može da mi se veruje? Sedeli su tu i više od tri nedelje slušali nemilosrdna, neprekidna svedočenja plaćenih zaposlenih. Ne krivim ih, zaista ih ne krivim, zapravo ih razumem, on je obožavan lik i ljudi se osećaju kao da ga poznaju. On je fantastičan glumac. Ali, kako su mogli da nakon tri i po nedelje svedočenja o tome kako sam bila užasna osoba ne poveruju ijednoj reči koja je izašla iz mojih usta?, zapitala se Amber u emisiji.\nA post shared by Precious Egonmwan (@preciousman333)\nTokom maratosnkog, šestonedeljnog suđenja u Virdžiniji, koje je počelo 11. aprila, a završilo se prvog juna, društvene mreže bile su preplavljenje objavama o ovom postupku, a naklonost javnosti je zaista bila usmerena na Depa.\nIako je u emisiji rekla da je ne pogađa to što je javnost sve vreme navijala za Džonija, Amber je nakon suđenja, u Instagram postu, navela da je duboko pogođena presudom i da je posmatra kao "neuspeh za sve druge žene", ističući da je razočarana i da joj je srce slomljeno.\nA post shared by Titanium Magazine (@titaniummagazineofficiall)\nCeo intervju biće objavljen u petak, 17. juna, na NBC mreži od 20 časova, a sutra i prekosutra sledi drugi i treći deo intervjua u emisiji "Today".\n#amber i dzoni sudjenje


Lijep dvosoban stan, nenamjesten, V sprat, sjajna lokacija-soliter u blizini trznog centra Palada, neposredna blizina Ekonomskog i Pravnog fakulteta, ulica Serdara Jola Piletica.\nStruktura: ulazni hodnik, dnevni boravak, posebno trpezarija, posebno kuhinja sa ostavom, predsoblje, renovirano kupatilo i dvije spavace sobe koje imaju izlaze na zastakljenu terasu sa novim roletnama.\nUlaz se uredno odrzava, osnovana je skupstina stanara, imaju dva lifta koja su uvijek u funkciji, a ispred zgrade ima organziovan parking prostor.\nStan posjeduje kuhinjske elemente sa sudoperom, police u spajzu, klima uredjaj, cipelar u hodniku i dva ugradna plakara.\nAgencija BLOK nekretnine ima kljuc od stana, prezentacije su moguce u svim dnevnim terminima.\nIzdavanje, lux dvosoban stan, 85m2\nIzdavanje, trosoban nenamješten duplex, 120m2


Home > Gradske vesti > STIGLE VAKCINE PROTIV SEZONSKOG GRIPA\n29 Septembra, 2020 29 Septembra, 2020 admin292Leave a Comment on STIGLE VAKCINE PROTIV SEZONSKOG GRIPA\nZavodu za javno zdravlje Sremska Mitrovica isporučene su vakcine protiv sezonskog gripa za zdravstvene ustanove u sremskom okrugu.\nU pitanju je inaktivisana split vakcina proizvođača Abbott Biologicals B.V. U skladu sa preporukom Svetske zdravstvene organizacije za severnu hemisveru, vakcina sadrži cirkulišuće antigene virusa gripa: AH3N2, B/Washington 02/19 soj i V /Phuket soj.\nZavodu za javno zdravlje Sremska Mitrovica je isporučena je vakckina, a distribucija domovima zdravlja je u toku. Zainteresovani za vakcinaciju treba da se jave svom izabranom lekaru.\nVreme neophodno za sticanje imuniteta je dve, tri nedelje nakon davanja vakcine, a trajanje postvakcinalnog imuniteta varira i iznosi od šest do 12 meseci, pa iz toga proizilazi potreba vakcinacije svake godine, kao i zbog variranja različitih sojeva virusa gripa koji mogu da se menjaju svake godine/sezone.\nKod vakcinisanih se u slučaju obolevanja razvija blaža klinička slika, kao i da se smanjuju moguće teže komplikacije u slučaju obolevanja kod osoba koje su u riziku.\nKod kategorija stanovništva koje su u povećanom riziku, bolest može imati za posledicu i smrtni ishod zbog sekundarno nastalih komplikacija (najčešće zapaljenja pluća). Izuzimajući privremene ili trajne kontraindikacije, ovu vakcinu je moguće aplikovati već u uzrastu od navršenih šest meseci života.\nZAVRŠENO ASFALTIRANJE ULICE MAČVANSKI KEJ\nU SREMSKOJ MITROVICI TRENUTNO 11 OBOLELIH OD VIRUSA KORONA